pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-จุรินทร์ รับรายงานผลสืบสวน
วันศุกร์ที่ 19 มีนาคม 2564
จุรินทร์ รับรายงานผลสืบสวน
"ทุจริตซื้อถุงมือยางเทียม อคส."  พร้อมฟันวินัย และ ส่งให้ ป.ป.ช.ประกอบคดี
วันที่ 19 มีนาคม 2564 เวลา 11.50 น.นายเกรียงศักดิ์ ประทีปวิศรุต ผู้อํานวยการ องค์การคลังสินค้า(อคส.) พ.ต.อ.สุรพงศ์ เปล่งขํา ผู้ช่วยผู้อํานวยการองค์การคลังสินค้า ในฐานะประธานคณะกรรมการสืบสวนข้อเท็จจริง ที่ได้ตั้งขึ้นตามระเบียบ อคส. ว่าด้วยการดําเนินการทางวินัยของพนักงานปี 2561 เข้ารายงานผลต่อนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ณ ชั้น 11 สํานักงานปลัดกระทรวงพาณิชย์
โดยภายหลังการรายงาน นายจุรินทร์ เปิดเผยว่า ผู้อํานวยการองค์การคลังสินค้าหรือ อคส. ได้รายงานความคืบหน้าของการสอบสวนหาตัวผู้กระทําความผิดในกรณีการจะซื้อถุงมือยางเทียมของอคส.โดยแจ้งวันนี้ว่าคณะกรรมการสืบสวนข้อเท็จจริงที่ได้ตั้งขึ้นตามระเบียบ อคส. ว่าด้วยการดําเนินการทางวินัยของพนักงานปี 2561 ได้สอบสวนข้อเท็จจริงเสร็จสิ้นแล้วและมีมติ 3 ข้อ คือ 1.ได้ข้อสรุปว่ามีผู้กล่าวหา 3 คน ที่มีมูลว่ามีความผิดวินัยอย่างร้ายแรง จึงเห็นควรตั้งคณะกรรมการสอบสวนทางวินัยอย่างร้ายแรง ซึ่งจะมีโทษสูงสุดถึงไล่ออกหรือให้ออก 2.คณะกรรมการสืบสวนข้อเท็จจริงพบความเสียหายที่ก่อให้เกิดกับองค์การคลังสินค้าประกอบด้วยเงินจํานวน 2,000 ล้านบาท บวกดอกเบี้ย และบวกความเสียหายอื่นๆ จึงเห็นควรตั้งคณะกรรมการสอบข้อเท็จจริงการกระทําผิดทางละเมิดตามพระราชบัญญัติความรับผิดทางละเมิดของเจ้าหน้าที่ปี 2539 และระเบียบสํานักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ปี 2539 และ 3.เห็นควรส่งผลการสืบสวนข้อเท็จจริงไปยัง ป.ป.ช. เพื่อประกอบการพิจารณาในการไต่สวนคดีจัดซื้อถุงมือยางเทียมของ อคส.ต่อไป
" ผมได้กําชับและสั่งการว่าให้เร่งดําเนินการตามความเห็นของคณะกรรมการสืบสวนข้อเท็จจริงให้บังเกิดผลต่อไปโดยเร็วที่สุดเพื่อแจ้งให้สาธารณะรับทราบว่า อคส.มีความตั้งใจในการหาตัวผู้กระทําความผิดมาลงโทษให้ได้โดยเร็ว เรื่องนี้ผมจะไม่ปล่อยไว้ใครกระทําความผิดและเกี่ยวข้องกับการกระทําที่มิชอบจะจัดการโดยเด็ดขาด ทั้งเรื่องทางวินัย ทางแพ่ง หรือทางอาญา และกําชับให้ผู้อํานวยการ อคส.ให้ความร่วมมือกับคณะกรรมการทุกชุดที่ชอบด้วยกฎหมายให้เต็มที่ เพื่อให้สามารถหาตัวผู้กระทําความผิดมาดําเนินคดีตามกฎหมายได้โดยเร็วที่สุดและเพื่อให้ชดใช้ความเสียหายที่เกิดกับ อคส.ให้ได้เร็วที่สุด " นายจุรินทร์ กล่าว
ด้านนายเกรียงศักดิ์ ประทีปวิศรุต ผู้อํานวยการ องค์การคลังสินค้า(อคส.) กล่าวว่า วันนี้จะรวบรวมสํานวนทั้งหมด 900 กว่าหน้าส่ง ป.ป.ช.โดยมั่นใจว่าทุกบาททุกสตางค์ต้องได้คืนหมดพร้อมดอกเบี้ย เพราะใครจะเป็นตัวกลางตัวการร่วมหรือสนับสนุนก็จะดําเนินคดีให้ถึงที่สุดตามบัญชาของรัฐมนตรีว่าการกระทรวงพาณิชย์ส่วนทางด้าน พ.ต.อ.สุรพงศ์ ระบุว่า ข้อมูลพยานหลักฐานขณะนี้เพียงพอที่สามารถพิจารณาว่ามีมูลความผิดวินัยร้ายแรงได้ตามที่รายงานรัฐมนตรีว่าการกระทรวงพาณิชย์
รัฐบาลไทย-ข่าวทำเนียบรัฐบาล-ธ.ก.ส. รับรางวัลการบริหารสู่ความเป็นเลิศ (Thailand Quality Class : TQC)
วันศุกร์ที่ 19 มีนาคม 2564
ธ.ก.ส. รับรางวัลการบริหารสู่ความเป็นเลิศ (Thailand Quality Class : TQC)
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เข้ารับรางวัลการบริหารสู่ความเป็นเลิศ (Thailand Quality Class : TQC) จากนายกอบชัย สังสิทธิสวัสดิ์ ปลัดกระทรวงอุตสาหกรรม ในงานพิธีมอบรางวัลคุณภาพแห่งชาติ (TQA) ครั้งที่ 19
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เข้ารับรางวัลการบริหารสู่ความเป็นเลิศ (Thailand Quality Class : TQC) จากนายกอบชัย สังสิทธิสวัสดิ์ ปลัดกระทรวงอุตสาหกรรม ในงานพิธีมอบรางวัลคุณภาพแห่งชาติ (TQA) ครั้งที่ 19 ประจําปี 2563จัดโดยสํานักงานรางวัลคุณภาพแห่งชาติ เพื่อเป็นการประกาศเกียรติคุณให้แก่องค์กรที่มีสามารถในการแข่งขันระดับโลก ที่ผ่านเกณฑ์มาตรฐานสูงสุดและเป็นเครื่องมือในการยกระดับประสิทธิภาพการบริหารจัดการอย่างต่อเนื่อง ซึ่งเป็นที่ยอมรับในระดับนานาชาติ
ทั้งนี้ ธ.ก.ส. ได้รับรางวัลดังกล่าวเป็นปี 2 (ปี 2562 และ 2563) โดยการนํากรอบการบริหารจัดการตามแนวทางเกณฑ์รางวัลคุณภาพแห่งชาติ มาประยุกต์ใช้ส่งผลให้การบริการจัดการของ ธ.ก.ส. มีความเป็นระบบ ลดความซ้ําซ้อน มีความโปร่งใส และสามารถตรวจสอบได้ อีกทั้งเป็นสัญลักษณ์อันทรงเกียรติและพลังใจให้กับผู้บริหารและพนักงาน ธ.ก.ส. ในการมุ่งมั่นยกระดับประสิทธิภาพการบริหารจัดการองค์กรภายใต้กรอบแนวทาง TQA ต่อไป สู่การเป็นองค์กรประสิทธิภาพสูงหรือ High Performance Organization (HPO) เพื่อสนับสนุนการพัฒนาและยกระดับคุณภาพชีวิตของคนในชนบทอย่างยั่งยืน ภายใต้คํามั่นสัญญาของธนาคารที่จะสร้าง Better Life คุณภาพชีวิตในชนบทที่ดีขึ้น Better Community สร้างชุมชนไทยที่เข็มแข็ง และ Better Pride สร้างความภาคภูมิใจในอาชีพการเกษตรให้มากยิ่งขึ้นเมื่อวันที่ 19 มีนาคม 2564 ณ หอประชุมใหญ่ ศูนย์วัฒนธรรมแห่งประเทศไทย กรุงเทพฯ
รัฐบาลไทย-ข่าวทำเนียบรัฐบาล-วธ. จัดกิจกรรม “ปีใหม่อิหร่าน สงกรานต์ไทย” 20-21 มี.ค.นี้ ฉลองความสัมพันธ์ระหว่างไทย-อิหร่านที่มีมายาวนานกว่า 400 ปี
วันเสาร์ที่ 20 มีนาคม 2564
วธ. จัดกิจกรรม “ปีใหม่อิหร่าน สงกรานต์ไทย” 20-21 มี.ค.นี้ ฉลองความสัมพันธ์ระหว่างไทย-อิหร่านที่มีมายาวนานกว่า 400 ปี
วธ. จัดกิจกรรม “ปีใหม่อิหร่าน สงกรานต์ไทย” 20-21 มี.ค.นี้
ฉลองความสัมพันธ์ระหว่างไทย-อิหร่านที่มีมายาวนานกว่า 400 ปี
ชมการแสดงวัฒนธรรม-ดนตรี  ร้านอาหาร-ผลิตภัณฑ์วัฒนธรรม นิทรรศการภาพถ่ายปีใหม่อิหร่าน-สงกรานต์
วันที่ 20 มีนาคม 2564 ที่ชั้น G Quartier Avenue ศูนย์การค้าเอ็มควอเทียร์ กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิดกิจกรรม“ปีใหม่อิหร่าน สงกรานต์ไทย” (Nowruz-Songkran Nexus Event) ร่วมกับเอกอัครราชทูตสาธารณรัฐอิสลามอิหร่านประจําประเทศไทย โดยมีผู้บริหารกระทรวงวัฒนธรรม ผู้แทนสถานเอกอัครราชทูตต่างประเทศประจําประเทศไทย และหน่วยงานที่เกี่ยวข้องเข้าร่วม โดยในพิธีเปิดงานได้รับเกียรติจากรัฐมนตรีว่าการกระทรวงวัฒนธรรมและแนวปฏิบัติอิสลามแห่งสาธารณรัฐอิสลามอิหร่านร่วมกล่าวสุนทรพจน์เปิดงานผ่านระบบออนไลน์ด้วย
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม กล่าวว่า กระทรวงวัฒนธรรม (วธ.) มีนโยบายในการส่งเสริมและพัฒนาความสัมพันธ์ทางวัฒนธรรมกับต่างประเทศเพื่อนําความเป็นไทยสู่สากล รวมทั้งส่งเสริมเกียรติภูมิและภาพลักษณ์ไทยในเวทีโลก ซึ่งในส่วนของสาธารณรัฐอิสลามอิหร่านกับประเทศไทยนั้นได้มีการสถาปนาความสัมพันธ์อันดีมายาวนานกว่า 400 ปี นับตั้งแต่ที่ได้มีการติดต่อแลกเปลี่ยนทางวัฒนธรรมระหว่างกันมาในสมัยกรุงศรีอยุธยา ดังนั้น วธ.ได้ร่วมกับสถานเอกอัครราชทูตสาธารณรัฐอิสลามอิหร่านประจําประเทศไทยจัดกิจกรรม “ปีใหม่อิหร่าน สงกรานต์ไทย” (Nowruz-Songkran Nexus Event) ระหว่างวันที่ 20-21 มีนาคม 2564 ณ ชั้น G Quartier Avenue ศูนย์การค้าเอ็มควอเทียร์ กรุงเทพฯ ภายในงานมีกิจกรรมประกอบด้วยการฉายวีดิทัศน์เกี่ยวกับความสัมพันธ์ไทย-อิหร่าน ปีใหม่อิหร่านและประเพณีสงกรานต์ การแสดงทางวัฒนธรรมและดนตรีไทย-อิหร่าน การสาธิตและออกร้านอาหารและผลิตภัณฑ์ทางวัฒนธรรมไทย-อิหร่าน และนิทรรศการภาพถ่ายเกี่ยวกับปีใหม่อิหร่าน เทศกาลสงกรานต์ วัฒนธรรม วิถีชีวิตและทิวทัศน์
นายปรเมศวร์ กล่าวอีกว่า กิจกรรม“ปีใหม่อิหร่าน สงกรานต์ไทย”เป็นการเผยแพร่และแลกเปลี่ยนวัฒนธรรมระหว่างประเทศไทยกับสาธารณรัฐอิสลามอิหร่าน ซึ่งประเพณี Nowruz เป็นการเฉลิมฉลองปีใหม่ และการเริ่มต้นของฤดูใบไม้ผลิตามปฏิทินเปอร์เซียในอิหร่านและประเทศต่างๆ ในเอเชียกลาง ซึ่งวันปีใหม่ของสาธารณรัฐอิสลามอิหร่านคือวันที่ 21 มีนาคมและวันปีใหม่ของไทยคือวันที่ 13 เมษายน ทั้งนี้ กิจกรรมนี้แสดงถึงความสําคัญของวันปีใหม่ของทั้งสองประเทศที่มีความคล้ายคลึงและความยิ่งใหญ่ของวัฒนธรรมและประเพณีที่ให้ความสําคัญกับครอบครัว ชุมชน มุ่งเน้นในการคิดดีและปฏิบัติดีเพื่อต้อนรับวันปีใหม่ จึงเป็นการร่วมเฉลิมฉลองปีใหม่ของทั้งสองประเทศไปพร้อมกัน ซึ่งเป็นการใช้มิติทางวัฒนธรรมมาเสริมสร้างเกียรติภูมิ ภาพลักษณ์และความสัมพันธ์ที่ดีระหว่างประเทศไทยกับนานาชาติเพื่อนําความเป็นไทยสู่สากล
รัฐบาลไทย-ข่าวทำเนียบรัฐบาล-โปรดตรวจสอบรถตู้โดยสารที่มีอายุครบ 10 ปี
วันจันทร์ที่ 1 มีนาคม 2564
โปรดตรวจสอบรถตู้โดยสารที่มีอายุครบ 10 ปี
องค์การขนส่งมวลชนกรุงเทพ (ขสมก.) กระทรวงคมนาคม ขอให้ผู้โดยสารที่ใช้บริการรถตู้โดยสารโปรดตรวจสอบรถตู้โดยสาร ที่มีอายุครบ 10 ปี
องค์การขนส่งมวลชนกรุงเทพ (ขสมก.) กระทรวงคมนาคม ขอให้ผู้โดยสารที่ใช้บริการรถตู้โดยสารโปรดตรวจสอบรถตู้โดยสารที่มีอายุครบ 10 ปี ในเดือนมีนาคม 2564 (หมายเลขทะเบียน ตั้งแต่ 15 -2500 ลงมา) ซึ่งมีความเสี่ยงสูงในการเกิดอุบัติเหตุ และเป็นรถผิดกฎหมาย บริษัทประกันภัยไม่รับจัดทําประกันภัยให้กับรถตู้ดังกล่าว ส่งผลให้ผู้ใช้บริการไม่ได้รับความคุ้มครองเมื่อเกิดอุบัติเหตุ
รัฐบาลไทย-ข่าวทำเนียบรัฐบาล-ท่านผู้หญิงสิริกิติยา เจนเซน ร่วมชมนิทรรศการฉายภาพยนตร์สารคดีเกี่ยวกับการวิจัย เรื่องโขน และองค์ความรู้เสริม Miscellany Of Khon รอบปฐมทัศน์
วันศุกร์ที่ 12 มีนาคม 2564
ท่านผู้หญิงสิริกิติยา เจนเซน ร่วมชมนิทรรศการฉายภาพยนตร์สารคดีเกี่ยวกับการวิจัย เรื่องโขน และองค์ความรู้เสริม Miscellany Of Khon รอบปฐมทัศน์
ท่านผู้หญิงสิริกิติยา เจนเซน ร่วมชมนิทรรศการฉายภาพยนตร์สารคดีเกี่ยวกับการวิจัย เรื่องโขน และองค์ความรู้เสริม Miscellany Of Khon รอบปฐมทัศน์
วันที่ ๑๑ มีนาคม ๒๕๖๔ เวลา ๑๘.๐๐ น. ท่านผู้หญิงสิริกิติยา เจนเซน ร่วมชมนิทรรศการฉายภาพยนตร์สารคดีเกี่ยวกับการวิจัย เรื่องโขน และองค์ความรู้เสริม Miscellany Of Khon รอบปฐมทัศน์ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายประทีป เพ็งตะโก อธิบดีกรมศิลปากร นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม แขกผู้มีเกียรติ และสื่อมวลชน เข้าร่วมงาน ณ ลิโด้คอนเนค กรุงเทพฯ
รัฐบาลไทย-ข่าวทำเนียบรัฐบาล-ก.แรงงาน เชิดชู 32 หญิงแกร่งยุค Covid-19  มอบโล่ “สตรีทำงานดีเด่น” เนื่องในวันสตรีสากล 2564
วันจันทร์ที่ 8 มีนาคม 2564
ก.แรงงาน เชิดชู 32 หญิงแกร่งยุค Covid-19  มอบโล่ “สตรีทํางานดีเด่น” เนื่องในวันสตรีสากล 2564
ก.แรงงาน โดย กสร. เชิดชู 32 ผู้หญิงแกร่งทํางานฝ่าฟันวิกฤตในยุค Covid-19 พร้อมมอบโล่รางวัล “สตรีทํางานดีเด่น” เนื่องในวันสตรีสากล ประจําปี 2564 หวังให้สตรีทํางานใช้เป็นต้นแบบในการสร้างแรงบันดาลใจ เพื่อพัฒนาศักยภาพตนเอง และนําไปสู่การพัฒนาประเทศอย่างยั่งยืน
นายสุชาติ ชมกลิ่น รัฐมนตรีว่าการกระทรวงแรงงาน กล่าวในฐานะประธานเปิดงานวันสตรีสากล และมอบโล่รางวัลสตรีทํางานดีเด่น ประจําปี 2564 ณ โรงแรมมิราเคิล แกรนด์ คอนเวนชั่น กรุงเทพมหานคร ว่า องค์การสหประชาชาติกําหนดให้วันที่ 8 มีนาคมของทุกปี เป็นวันสตรีสากล และเชิญชวนให้ประเทศสมาชิกจัดกิจกรรมเพื่อร่วมเฉลิมฉลองและรําลึกถึงการต่อสู้ของสตรี เพื่อให้ได้มาซึ่งความยุติธรรม ความเสมอภาค สันติภาพ และการพัฒนา รวมถึงการทบทวนความก้าวหน้าในการดําเนินงานด้านสิทธิสตรี กระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญต่อการคุ้มครองและพัฒนาคุณภาพชีวิตแรงงานสตรีมาโดยตลอด ซึ่งจะเห็นได้จากการกําหนด การคุ้มครองสิทธิของแรงงานสตรีไว้เป็นการเฉพาะในพระราชบัญญัติคุ้มครองแรงงาน พ.ศ.2541 และส่งเสริมการจัดสวัสดิการนอกเหนือกฎหมายเพื่อพัฒนาคุณภาพชีวิตแรงงานสตรีมาอย่างต่อเนื่อง รวมถึงสนับสนุนให้สตรีได้รับการปฏิบัติอย่างเป็นธรรมและเท่าเทียม ได้รับสิทธิประโยชน์จากการจ้างงาน มีความสุข และคุณภาพชีวิตที่ดีในการทํางาน โดยในวันสตรีสากลของทุกปี ได้คัดเลือกสตรีที่มีคุณสมบัติเหมาะสม เป็นผู้ที่มุ่งมั่นทํางานจนประสบความสําเร็จในอาชีพ โดยเฉพาะอย่างยิ่งในช่วงที่ประเทศอยู่ในภาวะวิกฤต Covid-19 จึงพิจารณามอบโล่รางวัล “สตรีทํางานดีเด่น” เพื่อยกย่อง เชิดชูเกียรติ ให้เป็นแบบอย่างกับสตรีทํางานคนอื่น ๆ ได้ตระหนักถึงคุณค่าของตน รู้จักพัฒนาความรู้ความสามารถให้เป็นประโยชน์ต่อตนเอง ครอบครัว และสังคม รวมถึงประเทศชาติ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวต่อว่า สําหรับการจัดงานวันสตรีสากล ประจําปี 2564 นี้ ได้กําหนดจัดขึ้นภายใต้แนวคิด “แรงงานสตรี รวมพลังฝ่าวิกฤต ขับเคลื่อนเศรษฐกิจไทยให้ยั่งยืน” ซึ่งในปีนี้มีสตรีเสนอผลงานเข้ารับการพิจารณา จํานวน 261 คน และได้รับการคัดเลือกจํานวนทั้งสิ้น 32 คน จาก 8 ประเภทรางวัล อาทิ นางศิลปสวย ระวีแสงสูรย์ ปลัดกรุงเทพมหานคร นางอัฌนา พรหมประยูร รองผู้อํานวยการการท่าเรือแห่งประเทศไทย ประเภทสตรีนักบริหารดีเด่น นางสาวปนัดดา วงศ์ผู้ดี ประเภทศิลปินสตรีดีเด่น นางพูนทรัพย์ สวนเมือง ตุลาพันธ์ ผู้อํานวยการมูลนิธิเพื่อการพัฒนาแรงงานและอาชีพ ประเภทสตรีองค์กรพัฒนาเอกชนดีเด่น นอกจากนี้ ยังมีกิจกรรมการเสวนาโดยวิทยากรที่เป็นสตรีผู้ที่เคยได้รับโล่รางวัลสตรีทํางานดีเด่นปีที่ผ่านมา ได้แก่ นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย นางสุดฤทัย เลิศเกษม รองอธิบดีกรมประชาสัมพันธ์ การแสดงนิทรรศการสตรีทํางานดีเด่น และการแสดงผลิตภัณฑ์ของสตรีผู้ประกอบอาชีพอิสระดีเด่น อีกด้วย
รัฐบาลไทย-ข่าวทำเนียบรัฐบาล-​'วราวุธ'​ รมว.ทส.​ ร่วมพิธีลงนามข้อตกลงความร่วมมือ​ "พัทลุงมุ่งสู่เมืองสิ่งแวดล้อมยั่งยืน" พร้อมมอบหนังสืออนุญาต​ คทช.​ หนังสือแสดงป่าชุมชน​ และเงินอุดหนุนให้เครือข่ายป่าชุมชน​ฯ
วันจันทร์ที่ 8 มีนาคม 2564
​'วราวุธ'​ รมว.ทส.​ ร่วมพิธีลงนามข้อตกลงความร่วมมือ​ "พัทลุงมุ่งสู่เมืองสิ่งแวดล้อมยั่งยืน" พร้อมมอบหนังสืออนุญาต​ คทช.​ หนังสือแสดงป่าชุมชน​ และเงินอุดหนุนให้เครือข่ายป่าชุมชน​ฯ
​'วราวุธ'​ รมว.ทส.​ ร่วมพิธีลงนามข้อตกลงความร่วมมือ​ "พัทลุงมุ่งสู่เมืองสิ่งแวดล้อมยั่งยืน" พร้อมมอบหนังสืออนุญาต​ คทช.​ หนังสือแสดงป่าชุมชน​ และเงินอุดหนุนให้เครือข่ายป่าชุมชน​ฯ
'วราวุธ'​ รมว.ทส.​ ร่วมพิธีลงนามข้อตกลงความร่วมมือ​ "พัทลุงมุ่งสู่เมืองสิ่งแวดล้อมยั่งยืน" พร้อมมอบหนังสืออนุญาต​ คทช.​ หนังสือแสดงป่าชุมชน​ และเงินอุดหนุนให้เครือข่ายป่าชุมชน​ฯ
วันนี้​ (5​ มีนาคม​ 2564) เวลา​ 14.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.)​ เป็นประธานและสักขีพยานในพิธีลงนามข้อตกลงความร่วมมือ​ "พัทลุงมุ่งสู่เมืองสิ่งแวดล้อมยั่งยืน" เพื่อ​ส่งเสริมผลักดันให้เกษตรกรผลิตโดยหลีกเลี่ยง​ หรือลด​ ละ​ เลิก​ การใช้สารเคมี​ และการหยุดเผาป่า​โดยสิ้นเชิง รวมทั้ง​ ให้ประชาชนปรับเปลี่ยนพฤติกรรม​​ "ใช้ชีวิตวิถีใหม่​ ใส่ใจสิ่งแวดล้อม" พร้อมได้มอบหนังสืออนุญาต​ คทช.​ หนังสือแสดงป่าชุมชน​ และเงินอุดหนุนให้เครือข่ายป่าชุมชนในพื้นที่จังหวัดพัทลุง​ โดยมี​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ คณะผู้บริหาร​ หัวหน้าหน่วยงานในสังกัด​ที่เกี่ยวข้อง​ นายกู้เกียรติ​ วงศ์กระพันธุ์​ ผู้ว่าราชการจังหวัดพัทลุง​ องค์กรปกครองส่วนท้องถิ่น​ และภาคีเครือข่ายในจังหวัดพัทลุง​ เข้าร่วมพิธีฯ​ ณ​ ห้องประชุมศูนย์ศึกษาธรรมชาติและสัตว์ป่าทะเลน้อย
รมว.ทส.​ กล่าวว่า​ ขอเป็นกําลังใจและขอบคุณ​ทุกภาคส่วนที่รวมใจกันเป็นหนึ่งที่จะทําให้พัทลุงมุ่งสู่การเป็นเมืองสิ่งแวดล้อมอย่างยั่งยืน​ รวมทั้ง​ ได้ร่วมกันดูแล​ อนุรักษ์​ และรักษาพื้นที่แห่งนี้​ให้คงความอุดมสมบูรณ์​ เพราะสิ่งที่เราทําในวันนี้​เป็นการทําเพื่อลูกหลานของเราในอนาคตข้างหน้า​ ให้พวกเขาได้เห็นทรัพยากรธรรมชาติและสิ่งแวดล้อมที่สมบูรณ์และยั่งยืนสืบต่อไป​
ทั้งนี้​ การมอบหนังสืออนุญาตใช้พื้นที่ป่าสงวนแห่งชาติ ตามโครงการ คทช. หนังสือแสดงป่าชุมชน และเงินอุดหนุนฯ ประกอบด้วย
1. การมอบหนังสืออนุญาตการใช้พื้นที่ป่าสงวน ตามโครงการ คทช. จํานวน 3 พื้นที่ เนื้อที่รวม
968-0-90 ไร่ ได้แก่​ ป่าสงวนแห่งชาติ ป่าควนเสาธง ป่าควนนายสุก และป่าควนนายหวัด เนื้อที่ 730-0-80 ไร่
ป่าสงวนแห่งชาติ ป่าเขาหวัง ป่าเขาคับ ป่าเขาเขียว และป่าเขายาโง้ง เนื้อที่ 102-3-38 ไร่​ ป่าสงวนแห่งชาติ ป่าควนโคกยา ป่าควนโต๊ะดน และป่าควนนุ้ย เนื้อที่ 135-0-72 ไร่
2. การมอบหนังสือแสดงป่าชุมชน จํานวน​ 5 หมู่บ้าน ได้แก่ ป่าชุมชนบ้านเขาอ้อ ป่าชุมชนบ้านนาสวน​ ป่าชุมชนบ้านเขากลาง​ ป่าชุมชนบ้านเขาวังทอง และป่าชุมชนปากสระ
3. มอบเงินอุดหนุน (เงินกู้) โครงการสร้างเศรษฐกิจชุมชน จํานวน 4 ป่าชุมชน ได้แก่​ ป่าชุมชนบ้านนาบอน​ ป่าชุมชนบ้านป่าพาศ์ ป่าชุมชนบ้านป่าแก่ออก​ และป่าชุมชนบ้านเขาวังทอง
นอกจากนี้​ รมว.ทส.​ และคณะผู้บริหาร​ ยังได้เยี่ยมชมภายในบริเวณศูนย์การเรียนรู้ฯ​ และหอคอยจุดชมวิวทะเลน้อย​ ในโอกาสนี้ด้วย
รัฐบาลไทย-ข่าวทำเนียบรัฐบาล-“ชัยวุฒิ” พร้อมคณะผู้บริหารฯ ดีอีเอส ทูลเกล้าฯ ถวายแจกันดอกไม้ และร่วมลงนามถวายพระพร เนื่องในวันคล้ายวันพระราชสมภพ 2 เม.ย. 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
วันศุกร์ที่ 2 เมษายน 2564
“ชัยวุฒิ” พร้อมคณะผู้บริหารฯ ดีอีเอส ทูลเกล้าฯ ถวายแจกันดอกไม้ และร่วมลงนามถวายพระพร เนื่องในวันคล้ายวันพระราชสมภพ 2 เม.ย. 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
“ชัยวุฒิ” พร้อมคณะผู้บริหารฯ ดีอีเอส ทูลเกล้าฯ ถวายแจกันดอกไม้ และร่วมลงนามถวายพระพร เนื่องในวันคล้ายวันพระราชสมภพ 2 เม.ย. 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
เมื่อวันที่ 2 เมษายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม และ ภริยา พร้อมด้วยนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะผู้บริหารหน่วยงานในสังกัดกระทรวงดิจิทัลเพื่อเศรษฐกิจและสังคม ทูลเกล้าฯ ถวายแจกันดอกไม้ และร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564 ณ ศาลาสหทัยสมาคม ในพระบรมมหาราชวัง
********************
รัฐบาลไทย-ข่าวทำเนียบรัฐบาล-สธ.ให้สถานพยาบาลเตรียมรับมือพายุฤดูร้อน 3-6 เมษายน ไม่ให้กระทบบริการประชาชน
วันศุกร์ที่ 2 เมษายน 2564
สธ.ให้สถานพยาบาลเตรียมรับมือพายุฤดูร้อน 3-6 เมษายน ไม่ให้กระทบบริการประชาชน
ปลัดกระทรวงสาธารณสุขกําชับสถานพยาบาลทุกแห่งในพื้นที่ที่อาจได้รับผลกระทบจากพายุฤดูร้อน ระหว่างวันที่ 3-6 เมษายน 2564 เตรียมแผนรับมือฝนตกหนัก ลมแรง ให้สํารวจความแข็งแรงของอาคารสถานที่ สิ่งก่อสร้าง ไม่ให้กระทบต่อการบริการประชาชน
ปลัดกระทรวงสาธารณสุขกําชับสถานพยาบาลทุกแห่งในพื้นที่ที่อาจได้รับผลกระทบจากพายุฤดูร้อน ระหว่างวันที่ 3-6 เมษายน 2564 เตรียมแผนรับมือฝนตกหนัก ลมแรง ให้สํารวจความแข็งแรงของอาคารสถานที่ สิ่งก่อสร้าง ไม่ให้กระทบต่อการบริการประชาชน
วันนี้ (2 เมษายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าตามที่กรมอุตุนิยมวิทยาได้ประกาศเตือนจะมีพายุฤดูร้อนพัดผ่านเกือบทุกภูมิภาคของประเทศไทย ระหว่างวันที่ 3 – 6 เมษายน 2564 ส่งผลให้เกิดพายุฝนฟ้าคะนอง ลมกระโชกแรง ลูกเห็บตกบางพื้นที่ และมีฟ้าผ่า ได้กําชับให้โรงพยาบาลในพื้นที่ที่อาจได้รับผลกระทบ สํารวจความแข็งแรงของสิ่งก่อสร้าง อาคาร หลังคา ลานจอดรถ ป้ายประกาศ ไฟส่องสว่าง ตรวจสอบระบบระบายน้ําและท่อระบายน้ําไม่ให้อุดตัน ตัดแต่งต้นไม้ และซ่อมแซมสิ่งก่อสร้างที่ชํารุด ขนย้ายยาเวชภัณฑ์ เครื่องมือแพทย์ไว้ในที่ปลอดภัย เพื่อไม่ให้เกิดผลกระทบต่อการบริการประชาชนรวมทั้งเตรียมจัดหน่วยแพทย์เคลื่อนที่เร็ว พร้อมออกปฏิบัติงานดูแลช่วยเหลือประชาชนในพื้นที่ที่ได้รับผลกระทบรุนแรง หากต้องการความช่วยเหลือให้ประสานงานมายังกองสาธารณสุขฉุกเฉิน กระทรวงสาธารณสุข
ซึ่งส่วนกลางยินดีให้การสนับสนุนทรัพยากรทางการแพทย์เต็มที่
ทั้งนี้ ขอให้ประชาชนระวังอันตรายจากลมพายุและฟ้าผ่า เลี่ยงการอยู่ในที่โล่งแจ้ง ใต้ต้นไม้ใหญ่และป้ายโฆษณาขณะที่เกิดฝนฟ้าคะนอง ควรหาที่หลบที่ปลอดภัย เช่น ในอาคารหรือสิ่งปลูกสร้างที่แข็งแรงและขอให้ติดตามข่าวสารจากทางราชการอย่างใกล้ชิด หากได้รับบาดเจ็บหรือเจ็บป่วยฉุกเฉิน สามารถโทรขอความช่วยเหลือได้ที่หมายเลข 1669 ตลอด 24 ชั่วโมง
********************************** 2 เมษายน 2564
รัฐบาลไทย-ข่าวทำเนียบรัฐบาล-“ชัยวุฒิ” นั่งประธานรับฟังบรรยายสรุปผลการดำเนินงาน “ดีอีเอส”
วันศุกร์ที่ 2 เมษายน 2564
“ชัยวุฒิ” นั่งประธานรับฟังบรรยายสรุปผลการดําเนินงาน “ดีอีเอส”
“ชัยวุฒิ” นั่งประธานรับฟังบรรยายสรุปผลการดําเนินงาน “ดีอีเอส”
เมื่อวันที่ 2 เมษายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมรับฟังบรรยายสรุปเกี่ยวกับการดําเนินงานพร้อมทั้งตรวจเยี่ยมสํานักงานปลัดกระทรวงดิจิทัลเพื่อเศรษฐกิจและสังคม พร้อมด้วย นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะผู้บริหารกระทรวงดิจิทัลฯ รายงานผลการดําเนินที่สําคัญของกระทรวงเพื่อสนับสนุนภารกิจของรัฐบาลต่อไป ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
*****************
รัฐบาลไทย-ข่าวทำเนียบรัฐบาล-คกก.กลั่นกรองข้อมูลคอมพ์ฯ ดีอีเอส วางแนวทำงาน ยึดหลักกม.-ความสงบของสังคม
วันศุกร์ที่ 2 เมษายน 2564
คกก.กลั่นกรองข้อมูลคอมพ์ฯ ดีอีเอส วางแนวทํางาน ยึดหลักกม.-ความสงบของสังคม
คกก.กลั่นกรองข้อมูลคอมพ์ฯ ดีอีเอส วางแนวทํางาน ยึดหลักกม.-ความสงบของสังคม
ปลัดดีอีเอส นั่งเป็นประธานการประชุมคณะกรรมการกลั่นกรองข้อมูลคอมพิวเตอร์ เคาะแนวทางดําเนินงาน มุ่งเป้าข้อมูลที่ขัดต่อความสงบเรียบร้อยหรือศีลธรรมอันดี มีผลกระทบรุนแรงกับสังคม ย้ํายึดหลักพิจารณาโดยเทียบเคียงหลักกฎหมายและมาตรฐานสากล เน้นสร้างความสงบสุขร่วมกันของคนในสังคม
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันที่ (26 มี.ค. 64) ได้เป็นประธานการประชุมคณะกรรมการกลั่นกรองข้อมูลคอมพิวเตอร์ ซึ่งเป็นคณะกรรมการที่แต่งตั้งขึ้นตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ เพื่อทําหน้าที่กลั่นกรองข้อมูลคอมพิวเตอร์ที่มีการแพร่หลายซึ่งไม่เป็นความผิดตามบทกฎหมายใด แต่มีลักษณะขัดต่อความสงบเรียบร้อยหรือศีลธรรมอันดีของประชาชน เพื่อเสนอรัฐมนตรีว่าการกระทรวงดิจิทัลฯ มอบหมายให้พนักงานเจ้าหน้าที่ ยื่นคําร้องต่อศาลขอให้มีคําสั่งระงับการทําให้แพร่หลายหรือลบซึ่งข้อมูลคอมพิวเตอร์นั้นออกจากระบบคอมพิวเตอร์
ทั้งนี้ ที่ประชุมได้วางแนวทางการดําเนินงานของคณะกรรมการฯ โดยมุ่งเน้นที่ข้อมูลคอมพิวเตอร์ที่มีลักษณะขัดต่อความสงบเรียบร้อยหรือศีลธรรมอันดีของประชาชน และมีผลกระทบกับสังคมในวงกว้างอย่างรุนแรง และได้วางหลักการพิจารณาโดยเทียบเคียงหลักกฎหมาย หลักความสงบเรียบร้อย และหลักศีลธรรมอันดีของประชาชน รวมถึงหลักมาตรฐานที่เป็นสากลด้วย
“แนวทางการดําเนินงานของคณะกรรมการชุดนี้ จะยึดมั่นในเจตนารมณ์ของกฎหมายเป็นสําคัญ คือเพื่อรักษาความสงบเรียบร้อยของสังคม เพื่อให้เกิดความมั่นคง ความสงบสุข และสันติภาพ ร่วมกันของคนในสังคม รวมถึงให้ความสําคัญกับความเชื่อตามประเพณีหรือศาสนาของคนในสังคมด้วย” นางสาวอัจฉรินทร์กล่าว
สําหรับคณะกรรมการกลั่นกรองข้อมูลคอมพิวเตอร์ ได้รับการแต่งตั้งขึ้นตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ.2550 และแก้ไขเพิ่มเติม พ.ศ.2560 เพื่อทําหน้าที่กลั่นกรอง ข้อมูลคอมพิวเตอร์ที่มีลักษณะขัดต่อความสงบเรียบร้อยหรือศีลธรรมอันดีของประชาชน ที่เผยแพร่ ผ่านระบบคอมพิวเตอร์หรือระบบอื่นใด โดยคณะกรรมการชุดนี้ ประกอบด้วย ปลัดกระทรวงดิจิทัลฯ เป็นประธานกรรมการ และกรรมการ 7 คนที่แต่งตั้งจากผู้ทรงคุณวุฒิในด้านต่าง ๆ ที่เกี่ยวข้อง ได้แก่ ด้านสิทธิมนุษยชน ด้านสื่อสารมวลชน/ด้านนิติศาสตร์ ด้านวัฒนธรรม ด้านคอมพิวเตอร์ ด้านเทคโนโลยีสารสนเทศ และด้านการพาณิชย์อิเล็กทรอนิกส์
**********************
รัฐบาลไทย-ข่าวทำเนียบรัฐบาล-กยศ. เปิดให้กู้ยืมเงินเพื่อการศึกษาผ่านแอปฯ “กยศ. Connect”
วันศุกร์ที่ 2 เมษายน 2564
กยศ. เปิดให้กู้ยืมเงินเพื่อการศึกษาผ่านแอปฯ “กยศ. Connect”
วันศุกร์ที่ 2 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กองทุนเงินให้กู้ยืมเพื่อการศึกษา หรือ กยศ. เตรียมงบประมาณ 38,000 ล้านบาท สําหรับให้กู้ยืมปีการศึกษา 2564 เพื่อสร้างโอกาสทางการศึกษาให้นักเรียน นักศึกษาจํานวนกว่า 624,000 ราย สามารถกู้ยืมได้สูงสุดถึง 200,000 บาทต่อปี ขึ้นอยู่กับหลักสูตรสาขาวิชาที่เลือกเรียน พร้อมเพิ่มช่องทางให้ยื่นขอกู้ยืมผ่านแอปพลิเคชัน “กยศ. Connect” ได้ตั้งแต่วันที่ 1 เม.ย. 64 เป็นต้นไป โดยกําหนดเงื่อนไขการกู้ยืม เช่น เป็นผู้ขาดแคลนทุนทรัพย์ ศึกษาในสาขาที่เป็นความต้องการหลักของประเทศ หรือสาขาวิชาที่ขาดแคลน และทุนสําหรับปริญญาโท ผู้ที่เรียนดีเพื่อสร้างความเป็นเลิศ ผู้สนใจสามารถดูรายละเอียดเพิ่มเติมได้ที่เว็บไซต์ กองทุนเงินให้กู้ยืมเพื่อการศึกษา หรือสอบถามเพิ่มเติมได้ที่ หมายเลขโทรศัพท์ 0-2016-4888
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กยศ. เปิดให้กู้ยืมเงินเพื่อการศึกษาผ่านแอปฯ “กยศ. Connect”
วันศุกร์ที่ 2 เมษายน 2564
กยศ. เปิดให้กู้ยืมเงินเพื่อการศึกษาผ่านแอปฯ “กยศ. Connect”
วันศุกร์ที่ 2 เมษายน 2564
ต่อจากนี้ไป ขอเชิญรับฟังไทยคู่ฟ้า ครับ
กองทุนเงินให้กู้ยืมเพื่อการศึกษา หรือ กยศ. เตรียมงบประมาณ 38,000 ล้านบาท สําหรับให้กู้ยืมปีการศึกษา 2564 เพื่อสร้างโอกาสทางการศึกษาให้นักเรียน นักศึกษาจํานวนกว่า 624,000 ราย สามารถกู้ยืมได้สูงสุดถึง 200,000 บาทต่อปี ขึ้นอยู่กับหลักสูตรสาขาวิชาที่เลือกเรียน พร้อมเพิ่มช่องทางให้ยื่นขอกู้ยืมผ่านแอปพลิเคชัน “กยศ. Connect” ได้ตั้งแต่วันที่ 1 เม.ย. 64 เป็นต้นไป โดยกําหนดเงื่อนไขการกู้ยืม เช่น เป็นผู้ขาดแคลนทุนทรัพย์ ศึกษาในสาขาที่เป็นความต้องการหลักของประเทศ หรือสาขาวิชาที่ขาดแคลน และทุนสําหรับปริญญาโท ผู้ที่เรียนดีเพื่อสร้างความเป็นเลิศ ผู้สนใจสามารถดูรายละเอียดเพิ่มเติมได้ที่เว็บไซต์ กองทุนเงินให้กู้ยืมเพื่อการศึกษา หรือสอบถามเพิ่มเติมได้ที่ หมายเลขโทรศัพท์ 0-2016-4888
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลตั้งเป้า GDP ไทย โต 4 %  อาศัยการส่งออก การลงทุนจากภาครัฐ และการบริโภคของประชาชน ควบคู่กับการดูแลพี่น้องเกษตรกร ลดต้นทุน เพิ่มผลผลิต
วันเสาร์ที่ 3 เมษายน 2564
นายกรัฐมนตรีเผยรัฐบาลตั้งเป้า GDP ไทย โต 4 %  อาศัยการส่งออก การลงทุนจากภาครัฐ และการบริโภคของประชาชน ควบคู่กับการดูแลพี่น้องเกษตรกร ลดต้นทุน เพิ่มผลผลิต
นายกรัฐมนตรีเผยรัฐบาลตั้งเป้า GDP ไทย โต 4 %  อาศัยการส่งออก การลงทุนจากภาครัฐ และการบริโภคของประชาชน ควบคู่กับการดูแลพี่น้องเกษตรกร ลดต้นทุน เพิ่มผลผลิต
วันนี้ (3 เมษายน 2564) เวลา 07.30น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พูดคุยถึงความคืบหน้าการฉีดและการกระจายวัคซีนโควิด – 19 การขับเคลื่อนเศรษฐกิจและช่วยเหลือประชาชน เทศกาลสงกรานต์ และประเด็นอื่น ๆ ผ่าน PM PODCAST สรุปดังนี้
นายกรัฐมนตรีกล่าวถึงความคืบหน้าวัคซีนซิโนแวคและแอสตราเซเนกา ที่ได้เริ่มฉีดเข็มแรกเมื่อวันที่ 28 ก.พ. โดยข้อมูล ณ วันที่ 31 มี.ค. มีผู้ได้รับวัคซีนเข็มที่ 1 จํานวน 158,497 ราย เข็มที่ 2 จํานวน 33,248 ราย ครอบคลุมพื้นที่การระบาดหรือมีความเสี่ยงสูง 13 จังหวัด ได้แก่ สมุทรสาคร เชียงใหม่ ตาก นนทบุรี ปทุมธานี สมุทรสงคราม ราชบุรี นครปฐม สมุทรปราการ ชลบุรี ภูเก็ต สุราษฎร์ธานี และกรุงเทพมหานคร และในเดือนเมษายนนี้ จะกระจายวัคซีนซิโนแวค 800,000 โดส ไปยังกลุ่มเป้าหมาย 77 จังหวัด แบ่งเป็น 3 แสนโดส ควบคุมการระบาดในพื้นที่ 6 จังหวัด 3 แสนโดส ฟื้นฟูเศรษฐกิจในจังหวัดท่องเที่ยว และจังหวัดชายแดน และ 2 แสนโดส กระจายไป 55 จังหวัด ยืนยันรัฐบาลมีแผนจัดหาวัคซีนโควิด - 19 ให้กับคนไทยอย่างทั่วถึง พร้อมเดินหน้าฟื้นฟูเศรษฐกิจ โดยมีแผนเปิดรับนักท่องเที่ยวในพื้นที่นําร่อง ได้แก่ จังหวัดภูเก็ต กระบี่ พังงา เกาะสมุย พัทยา และเชียงใหม่ โดยต้องปฏิบัติตามเงื่อนไขที่กําหนด
นายกรัฐมนตรีกล่าวถึงการขับเคลื่อนเศรษฐกิจและช่วยเหลือประชาชน รัฐบาลมีเป้าหมายให้ GDP ของประเทศไทยเพิ่มขึ้น 4% โดยต้องอาศัยการส่งออก การลงทุนจากภาครัฐ รวมถึงการบริโภคของประชาชน ขณะนี้กระทรวงการคลังอยู่ระหว่างพิจารณาคนละครึ่ง เฟส 3 และมาตรการอื่นเพิ่มเติมให้ครอบคลุมถึงคนที่มีเงินฝากจํานวนมาก ให้ประชาชนออกมาจับจ่ายใช้สอยเพิ่มขึ้น ย้ําว่าโครงการเหล่านี้ไม่ใช่การแจกเงินทิ้ง แต่เป็นการกระตุ้นให้เงินหมุนเวียนในระบบ นอกจากนี้ยังต้องส่งเสริมอุตสาหกรรมท่องเที่ยวเชิงคุณภาพ อุตสาหกรรมเทคโนโลยีการแพทย์และการดูแลสุขภาพ เนื่องจากไทยเป็น Medical Hub จึงต้องคํานึงถึงการดึงดูดนักท่องเที่ยวที่มีศักยภาพ เช่น กลุ่มนักท่องเที่ยวสูงอายุที่มีกําลังจ่าย ส่งเสริมอุตสาหกรรมดิจิทัลให้ประเทศไทยมี Big Data และการปรับแก้กฎหมาย เพื่อดึงดูดนักลงทุนต่างชาติให้เข้ามาลงทุนและพักอาศัย รวมทั้งดูแลพี่น้องเกษตรกรในภาคการเกษตร เร่งแก้ปัญหาน้ํา ลดต้นทุน เพิ่มผลผลิต การทําเกษตร BCG พร้อมก้าวเข้าสู่สังคมคาร์บอนต่ํา ส่งเสริมการปลุกป่าดูดซับคาร์บอนไดออกไซด์ ซึ่งจะช่วยสร้างรายได้แก่เกษตรกรและชุมชนได้อีกทางหนึ่ง
ในตอนท้าย นายกรัฐมนตรีกล่าวว่า ประเพณีสงกรานต์ ภายใต้แนวคิด สงกรานต์วิถีใหม่ สืบสานวัฒนธรรมไทย เน้นวัฒนธรรม ประเพณี การท่องเที่ยวและสุขภาพ ตามมาตรการ DMHTT เน้นส่งเสริมศาสนาและวัฒนธรรม สืบสานประเพณีอย่างเหมาะสม อีกทั้งฝากความห่วงใยให้ระมัดระวังในการเดินทาง พาหนะอยู่ในสภาพพร้อมใช้ เมาไม่ขับ โดยตลอดเส้นทางจะมีจุดให้บริการของหน่วยงานภาครัฐ ทั้งการตรวจสภาพรถ และดูแลสุขภาพอนามัยให้กับทุกคน
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รพ.ขอนแก่นพัฒนา I-Smart Pharmacy ระบบจ่ายยาผู้ป่วยนอกอัตโนมัติ ถูกต้อง รัดกุม รวดเร็ว ปลอดภัย
วันเสาร์ที่ 3 เมษายน 2564
รพ.ขอนแก่นพัฒนา I-Smart Pharmacy ระบบจ่ายยาผู้ป่วยนอกอัตโนมัติ ถูกต้อง รัดกุม รวดเร็ว ปลอดภัย
โรงพยาบาลขอนแก่นพัฒนาระบบห้องจ่ายยาผู้ป่วยนอกโดยหุ่นยนต์ มีระบบคิวอัจฉริยะ (I-Smart Pharmacy KKH) เต็มรูปแบบแห่งแรกในภาคอีสาน ผู้ป่วยตรวจสอบสถานะและคิวได้ด้วยตนเอง ช่วยรับยาถูกต้อง รัดกุม รวดเร็ว และปลอดภัย
นายแพทย์เกียรติภูมิ วงศ์รจิต รองปลัดกระทรวงสาธารณสุข กล่าวว่า กระทรวงสาธารณสุขมีนโยบายนําระบบเทคโนโลยีดิจิทัลมาเพิ่มคุณภาพและการบริการด้านสุขภาพ เพื่ออํานวยความสะดวกและเพิ่มการเข้าถึงบริการให้แก่ประชาชน ล่าสุด โรงพยาบาลขอนแก่นได้พัฒนาห้องจ่ายยาผู้ป่วยนอกระบบอัตโนมัติ พร้อมระบบคิวอัจฉริยะ (I-Smart Pharmacy KKH) เต็มรูปแบบแห่งแรกในภาคตะวันออกเฉียงเหนือ ที่รองรับผู้ป่วยนอกวันละเกือบ 4,000 ราย โดยเฉพาะช่วยผู้ป่วยโรคเรื้อรังที่รับยาถึง 10 รายการ ได้รับยาที่ถูกต้องและรวดเร็ว ช่วยเพิ่มความปลอดภัย เพิ่มประสิทธิภาพ และลดขั้นตอน ภายใต้การกํากับและควบคุมคุณภาพตามหลักมาตรฐานวิชาชีพเภสัชกรรม
สําหรับขั้นตอนการจ่ายยาด้วยระบบ I-Smart Pharmacy KKH เริ่มต้นจากผู้ป่วยยื่นใบสั่งยาพร้อมรับหมายเลขประจําตัวรับยา เจ้าหน้าที่จะบันทึกคําสั่งการใช้ยาและลงทะเบียนตะกร้ายากับใบสั่งยาโดยใช้การสแกน QR Code ส่งตะกร้ายาไปยังสถานีจัดยาด้วยระบบสายพาน โดยมีระบบไฟ LED นําทางและจอภาพแสดงผล ส่วนตู้ยาที่มีความเสี่ยงสูง เช่น ยาที่ออกฤทธิ์ต่อจิตประสาท และยาเสพติดให้โทษ เป็นต้น จะปิดล็อกตลอดเวลา ช่องยาจะเปิดเมื่อสแกนใบสั่งยาโดยผู้ที่ได้รับมอบหมายให้เข้าถึงยาได้เท่านั้น ช่วยเพิ่มความถูกต้อง รัดกุม และความปลอดภัยในการจัดยา
นอกจากนี้ ยังใช้หุ่นยนต์นับเม็ดยาช่วยจัดยาให้ครบถ้วนตามจํานวนที่ผู้ป่วยต้องได้รับ และมีเภสัชกรตรวจสอบยาและซองยาร่วมกับการใช้ฐานข้อมูลที่แสดงลักษณะเม็ดยา ทําให้มีความถูกต้องแม่นยํามากขึ้น จากนั้นส่งให้หุ่นยนต์จ่ายตะกร้ายาอัตโนมัติตามลําดับไปยังจุดจ่ายยา ซึ่งจะมีเภสัชกรตรวจสอบยาอีกครั้ง ก่อนจ่ายยาและแนะนําการใช้ยาให้แก่ผู้ป่วย หากผู้ป่วยไม่รอรับยามีระบบการพักตะกร้าที่สามารถกลับมาค้นหาได้อย่างรวดเร็ว แม่นยําและถูกต้อง ส่วนผู้ป่วยสามารถตรวจสอบลําดับคิวและสถานะการจัด-จ่ายยา ผ่านหน้าบริเวณหน้าห้องจ่ายยา หรือจอแสดงผลสถานะขนาดใหญ่บริเวณจุดนั่งรอ หรือตรวจสอบด้วยตนเองผ่านตู้ Kiosk
"ระบบจ่ายยา I-Smart Pharmacy KKH โรงพยาบาลขอนแก่นเริ่มให้บริการเต็มรูปแบบตั้งแต่เดือนมีนาคม 2564 เป็นต้นไป ถือเป็นการพัฒนาและก้าวสู่การเป็น Smart Hospital ที่มีคุณภาพและเป็นที่พึ่งด้านสุขภาพของประชาชนตามนโยบายของกระทรวงสาธารณสุข" นายแพทย์เกียรติภูมิ กล่าว
**********************************3 เมษายน 2564
รัฐบาลไทย-ข่าวทำเนียบรัฐบาล-ผอ.รพ.สงฆ์ เผยกรณีพระสงฆ์มรณภาพ ผลอย่างไม่เป็นทางการ ไม่เกี่ยวกับวัคซีนโควิด 19
วันศุกร์ที่ 2 เมษายน 2564
ผอ.รพ.สงฆ์ เผยกรณีพระสงฆ์มรณภาพ ผลอย่างไม่เป็นทางการ ไม่เกี่ยวกับวัคซีนโควิด 19
ผู้อํานวยการโรงพยาบาลสงฆ์ เผยผลเบื้องต้นพระสงฆ์มรณภาพ ไม่เกี่ยวกับวัคซีนโควิด 19 พบมีเส้นเลือดหัวใจตีบที่อาจมีผลต่อการมรณภาพ รอผลการชันสูตรอย่างเป็นทางการ และจะถวายการฉีดวัคซีนพระสงฆ์ตามแผนในพื้นที่เสี่ยง กทม. ทั้ง 6 เขต ก่อนเทศกาลสงกรานต์
วันนี้ (2 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ชํานิ จิตตรีประเสริฐ ผู้อํานวยการโรงพยาบาลสงฆ์ แถลงข่าวกรณีพระสงฆ์มรณภาพภายหลังการเข้ารับการฉีดวัคซีนโควิด 19 ที่วัดไตรมิตรวิทยารามวรวิหาร กทม. ว่า ข้อมูลเบื้องต้นพระสงฆ์ที่มรณภาพ มีอายุ 71 ปี มีโรคประจําตัวคือ เบาหวาน ไขมันในเลือดสูง ความดันโลหิตสูง รับการรักษาที่โรงพยาบาลสงฆ์อย่างต่อเนื่อง 15 ปี ตรวจพบเป็นโรคหัวใจโตในปี 2561-2562 ขาดการรักษาในปี 2563 เนื่องจากเดินทางไปจําวัดในต่างประเทศ สําหรับการรับวัคซีนวันที่ 31 มีนาคม ได้รับการคัดกรองก่อนรับการฉีดวัคซีน พบว่า ความดันโลหิตปกติ ไม่มีไข้ และไม่มีภาวะแทรกซ้อน ได้รับการฉีดวัคซีนของแอสตร้าเซนเนก้า สังเกตอาการ 30 นาที และฉันเพลก่อนกลับวัดสัมพันธวงศ์ ไม่มีอาการผิดปกติแต่อย่างใด และพระสงฆ์ที่ได้รับวัคซีนขวดเดียวอีก 10 รูป ทุกรูปไม่มีอาการผิดปกติเช่นกัน
ทั้งนี้ ผลชันสูตรอย่างไม่เป็นทางการของโรงพยาบาลตํารวจ เบื้องต้นไม่พบลิ่มเลือดในทุกจุด เช่น สมอง หัวใจ และอวัยวะอื่นๆ แต่พบเส้นเลือดหัวใจตีบ ซึ่งอาจมีผลต่อการมรณภาพ อย่างไรก็ตาม ต้องรอให้แพทย์ผู้ชันสูตรลงความเห็นอย่างเป็นทางการ รวมทั้งการพิจารณาของคณะแพทย์ผู้เชี่ยวชาญ ในคณะกรรมการติดตามผลกระทบหลังการได้รับวัคซีนอีกครั้ง
นายแพทย์ชํานิกล่าวต่อว่า ผลการถวายการฉีดวัคซีนโควิด 19 ที่โรงพยาบาลสงฆ์และจุดบริการที่วัดไตรมิตรวิทยารามวรวิหาร กรุงเทพมหานคร ถวายการฉีดวัคซีนพระสงฆ์ แล้วทั้งสิ้น 412 รูป พบ 2 รูป มีอาการผื่นขึ้น โดยเป็นวัคซีนแอสตร้าเซนเนก้า 1 รูป และซิโนแวก 1 รูป และจะถวายการฉีดวัคซีนแด่พระสงฆ์ตามแผนการฉีดในพื้นที่เสี่ยง กทม. ให้ครบทั้ง 6 เขตก่อนเทศกาลสงกรานต์
********************************** 2 เมษายน 2564
รัฐบาลไทย-ข่าวทำเนียบรัฐบาล-จุรินทร์ ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันศุกร์ที่ 2 เมษายน 2564
จุรินทร์ ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
จุรินทร์ ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
2 เมษายน 2564 เวลา 13.00 น. นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ และ นายสินิตย์ เลิศไกร รัฐมนตรีช่วยว่าการกระทรวงพาณิชย์ นําทีมผู้บริหาร ข้าราชการ และบุคลากร ในสังกัดกระทรวงพาณิชย์ เข้าร่วมพิธี ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เนื่องในวันคล้ายวันพระราชสมภพ 2 เมษายน 2564 ณ ห้องบุรฉัตรไชยากร ชั้น 4 สํานักงานปลัดกระทรวงพาณิชย์
รัฐบาลไทย-ข่าวทำเนียบรัฐบาล-กิจกรรมจิตอาสารักษ์แม่น้ำในลุ่มน้ำแม่กวง จังหวัดลำพูน
วันศุกร์ที่ 2 เมษายน 2564
กิจกรรมจิตอาสารักษ์แม่น้ําในลุ่มน้ําแม่กวง จังหวัดลําพูน
รองปลัดจุลพงษ์ฯ เปิดกิจกรรมจิตอาสารักษ์แม่น้ําในลุ่มน้ําแม่กวง จังหวัดลําพูน
จังหวัดลําพูน : วันนี้ (2 เมษายน 2564) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดกิจกรรมจิตอาสารักษ์แม่น้ําในลุ่มน้ําแม่กวง จังหวัดลําพูน ภายใต้โครงการจิตอาสารักษ์แม่น้ําในลุ่มน้ําแม่กวง จังหวัดลําพูน เพื่อเฉลิมพระเกียรติฯ พระบาทสมเด็จพระวชิรเกล้าเจ้าอยู่หัว ประจําปี 2564 โดยมีนายวรยุทธ เนาวรัตน์ ผู้ว่าราชการจังหวัดลําพูน นายอนุพงษ์ วาวงศ์มูล รองผู้ว่าราชการจังหวัดลําพูน นางจันทนา ไวยาวัจมัย อุตสาหกรรมจังหวัดลําพูน ปลัดจังหวัดลําพูน และจิตอาสาจังหวัดลําพูน จํานวนกว่า 200 คน เข้าร่วมพิธี ณ ลานอเนกประสงค์ วัดศรีบุญยืน ตําบลเหมืองง่า อําเภอเมือง จังหวัดลําพูน
นายจุลพงษ์ ทวีศรี รองปลัดกระทรวงอุตสาหกรรม กล่าวว่า โครงการ “จิตอาสารักษ์แม่น้ําในลุ่มน้ําแม่กวง จังหวัดลําพูน เพื่อเฉลิมพระเกียรติฯ พระบาทสมเด็จพระวชิรเกล้าเจ้าอยู่หัว” ประจําปี 2564 โดยกระทรวงอุตสาหกรรมได้รับมอบหมายจาก ศูนย์อํานวยการใหญ่จิตอาสาพระราชทาน ให้เป็นกระทรวงที่ร่วมบูรณาการพัฒนาคุณภาพน้ําในแม่น้ําและลําคลองสายสําคัญของประเทศ เพื่อช่วยป้องกัน กํากับดูแล และแก้ไขปัญหาน้ําเสียภาคอุตสาหกรรมและภาคครัวเรือน ก่อนระบายลงสู่คูคลองและแม่น้ํา โดยในปี ๒๕๖๔ กระทรวงอุตสาหกรรม จะดําเนินการในพื้นที่นําร่อง ๑๐ คูคลอง ๑๐ ลุ่มน้ําสายหลัก ภายใต้ “โครงการจิตอาสารักษ์แม่น้ํา” นอกจากการตรวจกํากับดูแลโรงงาน การทํากิจกรรม CSR และการทํากิจกรรมจิตอาสาต่าง ๆ สิ่งสําคัญอีกประการคือ การบูรณาการการทํางานร่วมกับภาครัฐ ภาคเอกชน และประชาชนจิตอาสาในการทํากิจกรรมจิตอาสา เพื่อสร้างจิตสํานึกรักษ์สิ่งแวดล้อม ซึ่งกิจกรรมการลอกผักตบชวาในลําน้ําแม่กวง ภายใต้โครงการนี้ ถือเป็นการบูรณาการการทํางานร่วมกับองค์การปกครองส่วนท้องถิ่น ภายใต้โครงการของจังหวัดลําพูน
สําหรับกิจกรรมจิตอาสาฯ ภายใต้โครงการ “จิตอาสารักษ์แม่น้ําในลุ่มน้ําแม่กวง จังหวัดลําพูน เพื่อเฉลิมพระเกียรติฯ พระบาทสมเด็จพระวชิรเกล้าเจ้าอยู่หัว” แบ่งเป็น ๓ กิจกรรม ดังนี้ 1) กิจกรรมการลอกผักตบชวาในลําน้ําแม่กวงในเขตพื้นที่ของเทศบาลตําบลบ้านกลาง ณ บริเวณแม่น้ํากวง ฝั่งสะพานศรีวิชัย 2 (บ้านหนองเป็ด) ตําบลบ้านกลาง อําเภอเมืองลําพูน โดยสํานักงานอุตสาหกรรมจังหวัดลําพูนจะบูรณาการการลอกผักตบร่วมกับทางจังหวัดลําพูน ซึ่งดําเนินการตามนโยบายของรัฐบาลและกระทรวงมหาดไทย ในการแก้ไขปัญหาผักตบชวาและวัชพืชในแหล่งน้ําในเขตพื้นที่จังหวัดลําพูน 2) กิจกรรมการส่งมอบถังดักไขมันให้แก่ 4 เทศบาล เทศบาลตําบลอุโมงค์ เทศบาลตําบลป่าสัก เทศบาลตําบลมะเขือแจ้ เทศบาลตําบลบ้านกลาง และ 3) กิจกรรมการปรับปรุงภูมิทัศน์ริมฝั่งแม่น้ําแม่กวง
รัฐบาลไทย-ข่าวทำเนียบรัฐบาล-เฝ้ารับเสด็จฯ
วันเสาร์ที่ 3 เมษายน 2564
เฝ้ารับเสด็จฯ
เฝ้ารับเสด็จฯ
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พร้อมด้วยสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เสด็จไปทรงงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี (เป็นการส่วนพระองค์)
วันศุกร์ที่2เมษายน2564สมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาพร้อมด้วยสมเด็จพระเจ้าลูกยาเธอเจ้าฟ้าทีปังกรรัศมีโชติมหาวชิโรตตมางกูรสิริวิบูลยราชกุมารเสด็จทรงร่วมงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติจังหวัดกาญจนบุรี(เป็นการส่วนพระองค์)โดยมีนายอําพันธุ์เวฬุตันติรองปลัดกระทรวงเกษตรและสหกรณ์ในฐานะประธานคณะทํางานขับเคลื่อนโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติจังหวัดกาญจนบุรีนายมนตรีเชื้อใจเกษตรจังหวัดกาญจนบุรีนางสาวอัลิปรียาสิริสิทธิ์สถาบันวิจัยพัฒนาพื้นที่สูงนางทิวาพรศรีวรกุลบริษัทประชารัฐนายไผทเจ้าของแปลงและคณะเจ้าหน้าที่ที่เกี่ยวข้องร่วมเฝ้ารับเสด็จฯณแปลงของเกษตรกรบริเวณโรงเรียนบ้านกองม่องทะสาขาบ้านไล่โว่จังหวัดกาญจนบุรี
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ลงพื้นที่ร่วมกับคณะขับเคลื่อนไทยไปด้วยกัน ในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10
วันเสาร์ที่ 3 เมษายน 2564
ผู้ช่วยรัฐมนตรีฯ ลงพื้นที่ร่วมกับคณะขับเคลื่อนไทยไปด้วยกัน ในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10
ผู้ช่วยรัฐมนตรีฯ ลงพื้นที่ร่วมกับคณะขับเคลื่อนไทยไปด้วยกัน ในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10
วันนี้ (3 เมษายน 2564) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ลงพื้นที่ร่วมกับคณะขับเคลื่อนไทยไปด้วยกัน โดยมี นายสุพัฒนพงษ์ พันธ์มีเชาร์ รองนายกรัฐมนตรี และรัฐมนตรีกระทรวงพลังงาน เป็นประธานในการกํากับและติดตามการปฏิบัติราชการในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10 พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม นางสมจิณณ์ พิลึก ผู้ว่าการการนิคมอุตสาหกรรมแห่งประเทศไทย เข้าร่วม ณ จังหวัดหนองคาย
สําหรับการลงพื้น กํากับและติดตามการปฏิบัติราชการในพื้นที่กลุ่มภาคตะวันออกเฉียงเหนือตอนบน 1 ดังกล่าว โดยจุดแรก ผู้ช่วยรัฐมนตรีฯ ได้ร่วมกับคณะ เข้าเยี่ยมชมติดตามการดําเนินโครงการเพิ่มประสิทธิภาพการแปรรูปโกโก้ ณ สวนสังคมโกโก้ อําเภอสังคม จังหวัดหนองคาย ซึ่งในปัจจุบันจังหวัดหนองคาย มีเกษตรกรที่ปลูกโกโก้ จํานวน 83 ราย พื้นที่ปลูกทั้งหมด 262.15 ไร่ ซึ่งในพื้นที่อําเภอสังคม เป็นอําเภอที่เพาะปลูกโก้โก้มากที่สุด โดยมีผลผลิตเฉลี่ย 5 ตันต่อไร่ต่อปี และตั้งเป้าหมายที่จะขยายพื้นที่ปลูกเพิ่มขึ้นเป็น 1,000 ไร่ นอกจากนี้ เกษตรกรยังสามารถนําโกโก้มาพัฒนาเป็นสินค้าแปรรูป เพื่อเพิ่มมูลค่าให้ผลผลิตจากโกโก้ อาทิ ช็อคโกแลต ขนม เครื่องดื่ม และผลิตภัณฑ์อื่น ๆ เพื่อสร้างรายได้ให้แก่เกษตรกรอย่างยั่งยืน
จุดที่สอง ผู้ช่วยรัฐมนตรีฯ และคณะ ได้เดินทางไปตรวจเยี่ยมการท่องเที่ยวจุดชมวิวสกายวอร์ค วัดผาตากเสื้อ ตําบลผาตั้ง อําเภอสังคม จังหวัดหนองคาย ซึ่งเป็นจุดชมวิวริมแม่น้ําโขง ที่สามารถมองเห็นฝั่งของประเทศลาว เป็นสถานที่ท่องเที่ยวที่ได้รับความนิยมเป็นอย่างสูง โดยสามารถเดินทางมาชมวิวทิวทัศน์ของวัดผาตากเสื้อ และถ่ายรูปกันแบบ Panorama ได้ตลอดทั้งปี โดยสกายวอล์กแห่งนี้เป็นสกายวอร์คแห่งแรกในไทย มีความยาวประมาณ 16 เมตร ยื่นออกจากหน้าผาประมาณ 6 เมตร สามารถเดินชมได้ประมาณ 20 คน รวมน้ําหนักแล้วประมาณ 2,500 กิโลกรัม
จากนั้น ผู้ช่วยรัฐมนตรีฯ และคณะ ได้เดินทางไปติดตามการดําเนินงานของด่านพรมแดนสะพานมิตรภาพไทย-ลาว แห่งที่ 1 จังหวัดหนองคาย ทั้งนี้ สะพานมิตรภาพไทย - ลาว เป็นสะพานมิตรภาพเชื่อมต่อกับลาวเป็นแห่งแรก มีความสําคัญเป็นอย่างมากในการสนับสนุนการพัฒนาทางเศรษฐกิจของประเทศไทยและลาว และยังส่งเสริมสายสัมพันธ์อันแนบแน่นระหว่างสองประเทศ โดยสะพานแห่งนี้สามารถอํานวยความสะดวกในการขนส่งสินค้าซึ่งมีความสําคัญในด้านการค้าเป็นอย่างมาก
รัฐบาลไทย-ข่าวทำเนียบรัฐบาล-รฟม. เปิดแล้ว! ที่จอดรถอัตโนมัติ “Robot Parking” นำร่องสถานีสามย่านเป็นที่แรก
วันศุกร์ที่ 2 เมษายน 2564
รฟม. เปิดแล้ว! ที่จอดรถอัตโนมัติ “Robot Parking” นําร่องสถานีสามย่านเป็นที่แรก
เพื่อเพิ่มที่จอดรถและอํานวยความสะดวกให้ประชาชน
นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่ง ประเทศไทย (รฟม.) เป็นประธานในพิธีเปิดให้บริการที่จอดรถอัตโนมัติ “Robot Parking” แห่งแรกของรถไฟฟ้า MRT ณ สถานีสามย่าน สําหรับระบบที่จอดรถอัตโนมัติ หรือ Robot Parking นั้น เป็นเทคโนโลยีใหม่ที่ช่วยเพิ่มประสิทธิภาพของพื้นที่จอดรถที่มีอยู่อย่างจํากัด โดยเมื่อผู้ใช้บริการนํารถเข้ามาจอด จะมีเครื่องกลทําหน้าที่เสมือนหุ่นยนต์รับรถขึ้นไปจอดในลักษณะซ้อนกันในแนวดิ่ง ทําให้จอดรถได้มากขึ้น อีกทั้งใช้เวลาเฉลี่ยในการรับ – ส่งรถ เข้าและออกจากที่จอดรถเพียงคันละ 90 วินาที และหากรถจอดชั้นไกลที่สุดจะใช้เวลาเพียง 3 นาทีเท่านั้น ซึ่งผู้ใช้บริการไม่ต้องเสียเวลาวนหาที่จอดรถ นับเป็นการใช้พื้นที่ให้เกิดประโยชน์อย่างคุ้มค่า ประหยัดเวลา และเพิ่มความสะดวกสบายให้แก่ผู้ใช้บริการ นอกจากนี้ รฟม. ยังได้ติดตั้งและตรวจสอบระบบที่จอดรถอัตโนมัติดังกล่าวให้ มีความปลอดภัยตามมาตรฐานที่กําหนด เพื่อสร้างความมั่นใจให้แก่ผู้ใช้บริการ โดยยังคงคิดอัตราค่าบริการที่จอดรถตามปกติ (กรณีผู้ใช้บริการรถไฟฟ้า คิดอัตราค่าจอดรถ 15 บาทต่อ 2 ชั่วโมง และผู้ไม่ใช้บริการรถไฟฟ้า คิดอัตราค่าจอดรถ 50 บาทต่อ 1 ชั่วโมง สําหรับผู้ใช้บริการที่จอดรถรายเดือน คิดอัตราค่าจอดรถ 2,000 บาทต่อเดือน) ทั้งนี้จะสามารถรองรับรถยนต์ในลานจอดรถสถานีสามย่านทั้งหมดจํานวน 46 คัน
นอกจากนี้ รฟม. ได้เตรียมดําเนินการติดตั้งที่จอดรถอัตโนมัติเพิ่มเติมบริเวณลานจอดรถสถานีห้วยขวาง และลานจอดรถอื่นๆ ในเส้นทางรถไฟฟ้า MRT สายสีน้ําเงินเป็นลําดับต่อไป เพื่อเพิ่มพื้นที่จอดรถให้เพียงพอต่อความต้องการและอํานวยความสะดวกให้แก่ผู้ใช้บริการ ตลอดจนเป็นการส่งเสริมและกระตุ้นให้ประชาชนหันมาใช้บริการขนส่งสาธารณะแทนการใช้รถยนต์ส่วนตัวมากยิ่งขึ้น รวมถึงเพื่อช่วยลดฝุ่นละออง PM 2.5 ตามนโยบายของรัฐบาลและกระทรวงคมนาคม
ติดตามรายละเอียดและข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-นายกฯ ยึดหลัก “ป่าอยู่ได้ คนอยู่ดี” ดันเพิ่มป่า-เพิ่มเศรษฐกิจ จัดสรรที่ทำกินแล้วเกือบ 7 แสนไร่ ป่าชุมชนกว่า 6 ล้านไร่
วันศุกร์ที่ 2 เมษายน 2564
นายกฯ ยึดหลัก “ป่าอยู่ได้ คนอยู่ดี” ดันเพิ่มป่า-เพิ่มเศรษฐกิจ จัดสรรที่ทํากินแล้วเกือบ 7 แสนไร่ ป่าชุมชนกว่า 6 ล้านไร่
นายกฯ ยึดหลัก “ป่าอยู่ได้ คนอยู่ดี” ดันเพิ่มป่า-เพิ่มเศรษฐกิจ จัดสรรที่ทํากินแล้วเกือบ 7 แสนไร่ ป่าชุมชนกว่า 6 ล้านไร่
วันที่ 2 เม.ย.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความก้าวหน้าในการดูแลประชาชนให้มีพื้นที่ทํากินและยกระดับความเป็นอยู่ว่า ภายใต้การบริหารราชการของ พล.อ.ประยุทธ์ จัทน์โอชา นายกรัฐมนตรี ได้สั่งการให้เดินหน้าการพัฒนาที่ดินเพื่อประชาชนมีที่อยู่อาศัยและที่ทํากินอย่างมั่นคง อีกทั้งมีส่วนร่วมในการอนุรักษ์ป่า โดยยึดหลัก “ป่าอยู่ได้ คนอยู่ดี” ซึ่งรัฐบาลได้ริเริ่มนโยบายใหม่ที่ครอบคลุมหลายมิติ ดังเห็นได้จาก การแก้ไขกฎหมาย พระราชบัญญัติป่าชุมชน ช่วยไม่ให้ชาวบ้านที่เก็บของป่ามาขายต้องถูกจับเหมือนในอดีต และให้อํานาจชาวบ้านในชุมชน ในการตัดสินใจดูแลและใช้ประโยชน์จากป่าไม้ของชุมชนตัวเอง ณ ปัจจุบัน มีการประกาศจัดตั้งป่าชุมชนไปแล้ว 11,327 ป่าชุมชน พื้นที่ 6.29 ล้านไร่ และมีแผนการจัดตั้งป่าชุมชนใหม่ในปี 2564 อีก 300 ป่าชุมชน
มากไปกว่านั้น รัฐบาลยังได้ปลดล็อกพระราชบัญญัติป่าไม้ อนุญาตให้ประชาชนปลูกไม้หวงห้าม 158 ชนิดในพื้นที่ของตัวเอง โดยไม่ถือเป็นไม้หวงห้ามอีกต่อไป ซึ่งเป็นการส่งเสริมให้เกิดการใช้ที่ดินให้เกิดประโยชน์ทางเศรษฐกิจมากขึ้น อีกทั้งรัฐบาลยังได้เปิดให้ลงทะเบียน “ปลูกไม้มีค่า” กับกรมป่าไม้ ถ้าปลูกในที่ดินของตัวเอง มีเอกสารสิทธิถูกต้อง ก็สามารถทําไม้ ตัด แปรรูป ส่งออก หรืออื่น ๆ ได้ แต่ถ้าขึ้นอยู่ในป่า ยังถือเป็น “ไม้หวงห้าม” ปัจจุบันนี้ประชาชนปลูกไม้มีค่าและลงทะเบียนกับกรมป่าไม้แล้ว 7 หมื่นกว่าราย เนื้อที่รวมล้านกว่าไร่ โดยมีโครงการคู่ขนานไปด้วย คือ ประชาชนสามารถนําไม้มีค่า ที่กําหนดไว้ 58 ชนิด (เช่น สัก ประดู่ พะยูง เต็ง มะค่าโมง เป็นต้น) ไปเป็นหลักทรัพย์ค้ําประกันการกู้เงินจากธนาคารเพื่อการเกษตรได้อีกด้วย
นางสาวรัชดา กล่าวด้วยว่า นายกรัฐมนตรีต้องการให้ประชาชนมีที่อยู่อาศัยและที่ทํากินอย่างมั่นคง มีชีวิตความเป็นอยู่ที่ดีขึ้น กลไกภาครัฐจึงต้องขับเคลื่อนในทิศทางที่ส่งเสริมโอกาสแก่ประชาชน ลดความขัดแย้ง ไม่ขัดกฎหมาย แนวคิด “ป่าอยู่ได้ คนอยู่ดี” จึงเป็นพื้นฐานสําคัญในการทํางานร่วมกันระหว่างรัฐและประชาชน ทั้งนี้ แม้จะพบปัญหาเรื่องการใช้ที่ดินซ้ําซ้อนอยู่ในบางพื้นที่ ในภาพรวมของการดําเนินการจัดสรรที่ดินทํากินและที่อยู่อาศัยให้ชุมชนให้สามารถอยู่ในพื้นที่ป่าสงวนแห่งชาติ /ป่าชายเลน /ที่สปก. /ที่ราชพัสดุ /ที่สาธารณะประโยชน์ นับตั้งแต่ปี 2558 จนถึงปัจจุบัน จัดสรรให้แล้ว 60,419 ราย 74,612 แปลง คิดเป็นพื้นที่ 665,000 ไร่ และไม่ใช่เพียงแค่นั้น รัฐบาลยังได้ดําเนินการอย่างบูรณาการเพื่อให้ประชาชนเข้าถึงน้ํา ไฟฟ้า และถนน รวมถึงส่งเสริมและพัฒนาอาชีพที่เหมาะสม เช่น การปลูกต้นไม้ในพื้นที่เป็นอาชีพเสริม เพื่อชุมชนมีรายได้เพี่มจากโครงการคาร์บอนเครดิตอีกด้วย
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม ร่วมลงนาม MOU บันทึกข้อตกลงความร่วมมือการขับเคลื่อน “เปิดเมืองปลอดภัย จัดงานไมซ์มั่นใจ ด้วยมาตรฐาน”
วันศุกร์ที่ 2 เมษายน 2564
กรมท่าอากาศยาน กระทรวงคมนาคม ร่วมลงนาม MOU บันทึกข้อตกลงความร่วมมือการขับเคลื่อน “เปิดเมืองปลอดภัย จัดงานไมซ์มั่นใจ ด้วยมาตรฐาน”
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้เกียรติเป็นประธานในพิธีลงนาม MOU บันทึกข้อตกลงความร่วมมือการขับเคลื่อน “เปิดเมืองปลอดภัย จัดงานไมซ์มั่นใจ ด้วยมาตรฐาน”
จัดขึ้นโดยสํานักงานส่งเสริมการจัดประชุมและนิทรรศการ (องค์การมหาชน) ร่วมกับหน่วยงานต่าง ๆ ที่เกี่ยวข้อง สําหรับกรมท่าอากาศยาน มีนายสมเกียรติ มณีสถิตย์ รองอธิบดีกรมท่าอากาศยาน (ด้านโครงสร้างพื้นฐาน) เข้าร่วมลงนามในพิธีดังกล่าว เมื่อวันที่ 1 เมษายน 2564 ณ ห้องแกรนบอลรูม ชั้น G โรงแรมรามาการ์เด้นส์ กรุงเทพมหานคร
การลงนาม MOU ในครั้งนี้ มีหน่วยงานต่าง ๆ ทั้งหน่วยงานภาครัฐและภาคเอกชน จํานวน 23 หน่วยงาน ประกอบด้วย หน่วยงานส่วนกลาง ได้แก่ กรมอนามัย สํานักงานส่งเสริมการจัดประชุมและนิทรรศการ (องค์การมหาชน) กรมท่าอากาศยาน กรมควบคุมโรค กรมการขนส่งทางบก กรมการท่องเที่ยว การท่องเที่ยวแห่งประเทศไทย สภาอุตสาหกรรมแห่งประเทศไทย สภาอุตสาหกรรมท่องเที่ยวแห่งประเทศไทย หอการค้าไทย สมาคมโรงแรมไทย บริษัท ท่าอากาศยานไทย จํากัด (มหาชน) สมาคมสายการบินประเทศไทย และหน่วยงานในระดับพื้นที่ ได้แก่ กรุงเทพมหานคร จังหวัดขอนแก่น จังหวัดเชียงใหม่ จังหวัดนครราชสีมา จังหวัดพิษณุโลก จังหวัดภูเก็ต จังหวัดสุราษฎร์ธานี จังหวัดสงขลา จังหวัดอุดรธานี และเมืองพัทยา ซึ่งมีเจตนารมณ์เพื่อร่วมกันส่งเสริมและสนับสนุนการจัดงานกลุ่มการจัดประชุมและนิทรรศการและการท่องเที่ยวในเมืองอย่างปลอดภัย ด้านมาตรฐาน ด้านสุขอนามัยในสถานประกอบการและกิจกรรมต่าง ๆ อย่างเป็นระเบียบ และสร้างความมั่นใจให้กับประชาชนผู้รับบริการ อันจะนําไปสู่การขับเคลื่อนและฟื้นฟูเศรษฐกิจทุกภูมิภาคทั่วประเทศไทย ที่ได้รับผลกระทบจากการแพร่ระบาดของเชื้อไวรัสโคโรนา 2019 โดยมุ่งเน้นการยกระดับมาตรฐานระบบบริการและสถานประกอบการต่าง ๆ ใน 10 เมืองซิตี้ ซึ่งเป็นเมืองที่มีศักยภาพและความพร้อมในการจัดงาน ภายใต้กรอบและแนวทางความร่วมมือ โดยมีการส่งเสริม สนับสนุน ขับเคลื่อนให้เกิดการจัดงานในกลุ่มจังหวัด ได้แก่ การประชุม สัมมนา การจัดการแสดงสินค้าและนิทรรศการ การท่องเที่ยว ใน 10 เมืองไมซ์ซิตี้ รวมถึงยกระดับมาตรฐานความสะอาด ปลอดภัย ป้องกันการแพร่ระบาดของเชื้อไวรัสโคโรนา 2019 ของสถานประกอบการและกิจกรรมที่เกี่ยวข้องในระบบนิเวศน์ไมซ์ สนับสนุนและพัฒนาบุคลากร ด้านความรู้และเทคโนโลยี เพื่อยกระดับมาตรฐานความสะอาด และการประชาสัมพันธ์ข้อมูลข่าวสารเพื่อส่งเสริมและสนับสนุนสถานประกอบการที่มีแนวทางปฏิบัติในการป้องกันการแพร่ระบาดของเชื้อไวรัสโคโรนา 2019 ที่ดี และสร้างความร่วมมือในกิจกรรมต่าง ๆ ระหว่างหน่วยงาน
นายสมเกียรติฯ กล่าวเพิ่มเติมในส่วนของกรมท่าอากาศยาน จะให้ความร่วมมือในกรณีการเดินทางในอุตสาหกรรมไมซ์และระบบนิเวศน์ให้ปลอดภัยและเพียงพอ รวมทั้งมีมาตรการในการควบคุม กํากับติดตามการบังคับใช้มาตรการและแนวปฏิบัติสําหรับการเดินทางให้ปลอดภัย และจะดําเนินการเผยแพร่มาตรการป้องกันการแพร่ระบาดของเชื้อไวรัสโคโรนา 2019 ณ ท่าอากาศยานที่อยู่ในความดูแลของ ทย. จํานวน 29 ทั่วประเทศ เพื่อให้การลงนามในครั้งนี้เป็นไปตามเจตนารมณ์และเกิดประโยชน์สูงสุดกับประชาชน
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรีเผยรัฐบาลเตรียมโครงการกระเป๋าสุขภาพ Health Wallet เพื่อประชาชนจะได้รับสิทธิประโยชน์ด้านสุขภาพผ่านแอปพลิเคชัน
วันศุกร์ที่ 2 เมษายน 2564
โฆษกประจําสํานักนายกรัฐมนตรีเผยรัฐบาลเตรียมโครงการกระเป๋าสุขภาพ Health Wallet เพื่อประชาชนจะได้รับสิทธิประโยชน์ด้านสุขภาพผ่านแอปพลิเคชัน
โฆษกประจําสํานักนายกรัฐมนตรีเผยรัฐบาลเตรียมโครงการกระเป๋าสุขภาพ Health Wallet เพื่อประชาชนจะได้รับสิทธิประโยชน์ด้านสุขภาพผ่านแอปพลิเคชัน
วันนี้ (2 เมษายน 2564) เวลา 13.30 น. ณ ที่พักผู้สื่อข่าวประจําทําเนียบรัฐบาล ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี ให้สัมภาษณ์สื่อมวลชนว่า เช้านี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมร่วมกับนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายอาคม เติมพิทยาไพสิฐ รัฐมนตรีว่าการกระทรวงการคลัง เพื่อเตรียมความพร้อมให้ประชาชนคนไทยได้ลงทะเบียนรับวัคซีนป้องกันไวรัสโควิด-19 ที่ทยอยเข้ามาในประเทศไทย และได้มีการฉีดวัคซีนตั้งแต่ปลายเดือนเดือนกุมภาพันธ์จนถึงวันที่ 1 เมษายน 2564 ได้มีการฉีดวัคซีนไปแล้วทั้งหมด 204,642 โดส แบ่งเป็นจํานวนผู้ที่ได้รับวัคซีนเข็มที่ 1 จํานวน 167,235 ราย และเป็นผู้ที่ได้รับวัคซีนเข็มที่ 2 ครบถ้วน จํานวน 37,407 ราย นอกจากนี้ ยังได้รับวัคซีนซิโนแวคจากประเทศจีน รอบที่ 2 เพื่อฉีดวัคซีนให้กับประชาชนครอบคลุมทุกจังหวัดทั่วประเทศ โดยรัฐบาลต้องการให้ประชาชนเข้าถึงการลงทะเบียนผ่าน Application ต่างๆ อาทิ บัตรสวัสดิการแห่งรัฐโครงการคนละครึ่ง โครงการชิมช๊อปใช้ โครงการเราไม่ทิ้งกัน โครงการเราชนะ โครงการเรารักกัน ซึ่งปรากฏว่า ได้มีประชาชนที่ลงทะเบียนผ่าน Application ต่างๆ เหล่านี้ทั้งสิ้น 47.4 ล้านคนทั่วประเทศ ครอบคลุมสวัสดิการทั้งหมดที่ประชาชนได้รับจากรัฐบาล นอกจากนี้ รัฐบาลจะมีโครงการที่ประชาชนจะได้รับสิทธิประโยชน์ด้านสุขภาพอื่น ๆ ผ่าน ”กระเป๋าสุขภาพ (Health Wallet)” โดยกระทรวงการคลัง และธนาคารกรุงไทย รวมทั้งจะประสานกระทรวงสาธารณสุขที่จะมี Application ที่เรียกว่า หมอพร้อม ที่จะช่วยบริหารจัดการลงทะเบียนให้กับประชาชนที่ต้องการรับวัคซีน ซึ่งในหน่วยงานที่เกี่ยวข้องจะมีการประชาสัมพันธ์ให้ประชาชนรับทราบต่อไป
...........